OpenLLM-France/wikimedia huggingface dataset:
# Cesáreo Rodríguez-Aguilera Conde

Cesáreo Rodríguez-Aguilera Conde (Quesada, Jaén, 1916 - Barcelona, 11 de novembre de 2006) fou un jurista i crític d'art espanyol.
Es doctorà en dret el 1948 a la Universitat de Madrid, i poc després va exercir de jutge a Barcelona. El 1953 ascendí a magistrat i fou enviat a Palma, però demanà l'excedència i exercí d'advocat a Barcelona del 1954 al 1961, quan reingressà a la carrera judicial. El 1978 fou president de l'Audiència Provincial de les Illes i el 1983 de la de Barcelona, i el 1985 vocal del Consell General del Poder Judicial (1985). A les eleccions generals espanyoles de 1986 fou elegit senador pel PSC-PSOE. Durant el seu mandat fou president de la Comissió de Justícia del Senat i membre suplent de la Diputació Permanent. El 1987 fou nomenat defensor del client de les caixes d'estalvi de Catalunya.
Interessat per l'art, durant l'estada a Barcelona va contactar amb el grup Dau al Set i va fer crítica d'art a la seva revista. Va promocionar l'obra de Rafael Zabaleta, col·laborà amb Eugeni d'Ors als Salones de los Once i a les exposicions de l'Academia Breve de la Crítica de Arte, i fundà i vicepresidí l'Associació d'Artistes Actuals entre 1956 i 1960. Fou membre de l'Academia de San Fernando i va obtenir la Creu d'Honor de Sant Ramon de Penyafort. El 1993 va rebre la Creu de Sant Jordi.

## Obres

* Manual de derecho de Marruecos (1952)
* El lenguaje jurídico (1969)
* La realidad y el derecho (1974)
* Pintura catalana contemporánea (1952)
* Antología española del arte contemporáneo (1955)
* Picasso 85 (1968)
* Antonio Machado en Baeza (1967)
* Crónica de arte contemporáneo (1972)
* Aproximación a la filosofía del arte moderno (junt amb G. Sabater) (1982)
* L'art català contemporani (1982)
* Zabaleta de Quesada. Del pueblo a la modernidad (1990)
* Antología breve (1986, 1998)
* Viajes, diálogos e ideas con Camilo José Cela (2001)

## Enllaços externs

* Fitxa del Senat d'Espanya de Cesáreo Rodríguez-Aguilera Arxivat 2005-11-23 a Wayback Machine.
# Pàvlovka (Baixkíria)

* Per a altres significats, vegeu «Pàvlovka».
Pàvlovka (en rus: Павловка) és un poble de Baixkíria, a Rússia, que en el cens del 2010 tenia 235 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Songo

El songo (o nsongo o sungu) és una llengua bantu que parlen els songos al centre-nord d'Angola, a la riba del riu Cuanza, a la província de Malanje. Segons l'ethnologue, el 1978 hi havia 50.000 parlants de songo i segons el joshuaproject n'hi ha 145.000. El seu codi ISO 639-3 és nsx, el seu codi al glottolog és nson1238 i el seu codi Guthrie és H.24.

## Família lingüística

El songo, segons l'ethnologue, és una llengua bantu central del grup H (H.24) que forma part del subgrup de les llengües kimbundus, juntament amb el sama, el bolo i el kimbundu. En el glottolog apareix com una de les llengües kimbundus, que són llengües bantus central-occidentals, juntament amb aquestres mateixes tres llengües. També ha estat considerada com una llengua teke.

## Sociolingüística, estatus i ús de la llengua

El songo és una llengua desenvolupada (EGIDS 5). Gaudeix d'un ús vigorós, està estandarditzada i té literatura escrita en aquesta llengua. S'escriu en alfabet llatí i hi ha trossos de la Bíblia escrits (1936-78).

## Referències

* 1 2 «Songo». ethnologue. [Consulta: 22 gener 2015].
* 1 2 «Language: Songo». joshuaproject. [Consulta: 22 gener 2015].
* ↑ «H» (en anglès). ethnologue. [Consulta: 21 gener 2015].
* ↑ «Language: Kimbundu». glottolog. [Consulta: 21 gener 2014].
* ↑ «Songo in the Language Cloud» (en anglès). ethnologue. [Consulta: 22 maig 2015].
# Llista de Municipis de Lapurdi

Llista de municipis de Lapurdi, territori d'Iparralde que forma part administrativament del departament dels Pirineus Atlàntics.
# Francisco Cabello Luque

Francisco Cabello Luque (La Zubia, Granada, 20 de maig de 1969), també conegut com a Francis Cabello, fou un ciclista espanyol, professional entre 1990 i 2006. El seu major èxit esportiu fou una victòria d'etapa al Tour de França de 1994.
El 2006, en el marc de l'Operació Port, fou identificat per la Guàrdia Civil com a client de la xarxa de dopatge liderada per Eufemiano Fuentes, sota el nom en clau Cabello. Cabello no fou sancionat per la Justícia espanyola en no ser el dopatge un delicte a Espanya en aquell moment, i tampoc va rebre cap sanció esportiva en negar-se el jutge instructor del cas a facilitar als organismes esportius internacionals (AMA, UCI) les proves que demostrarien la seva implicació com a client de la xarxa de dopatge.

## Palmarès

* 1992
** 1r al Memorial Manuel Galera
* 1994
** Vencedor d'una etapa del Tour de França
* 1995
** Vencedor d'una etapa de la Volta a Andalusia
* 1996
** 1r a la Challenge de Mallorca i vencedor del Trofeu Calvià i del Trofeu Sòller
** Vencedor d'una etapa de la Volta a La Rioja
* 1999
** 1r al Trofeu Calvià
* 2000
** 1r a la Challenge de Mallorca i vencedor del Trofeu Sòller
** Vencedor d'una etapa de la Volta a Múrcia
* 2001
** Vencedor d'una etapa de la Volta a Múrcia
* 2002
** 1r a la Challenge de Mallorca
* 2005
** 1r a la Volta a Andalusia
* 2006
** 1r al Premi d'Armilla

### Resultats al Tour de França

* 1994. 87è de la classificació general. Vencedor d'una etapa
* 1995. Abandona (9a etapa)
* 1996. 102è de la classificació general
* 1997. 108è de la classificació general
* 1998. Abandona (18a etapa)
* 2002. 111è de la classificació general

### Resultats a la Volta a Espanya

* 1990. 118è de la classificació general
* 1991. 95è de la classificació general
* 1994. 68è de la classificació general
* 1995. 64è de la classificació general
* 1996. 94è de la classificació general
* 1998. 80è de la classificació general
* 1999. 81è de la classificació general
* 2000. 83è de la classificació general
* 2001. 75è de la classificació general
* 2003. 113è de la classificació general
* 2004. 102è de la classificació general

### Resultats al Giro d'Itàlia

* 1993. 111è de la classificació general
* 1997. 81è de la classificació general
* 1999. 68è de la classificació general

## Referències

* ↑ «Informe de la Guardia Civil (Capítulo III)» (en castellà). Cadena SER, 14-07-2007. Arxivat de l'original el 23 de juliol 2009. [Consulta: 12 febrer 2011].

## Enllaços externs

* Fitxa de Francisco Cabello a sitiodeciclismo.net
# Eustraci de Nicea

Eustraci (en grec Εὐστράτιος) fou un dels darrers comentaristes d'Aristòtil, i va viure vers el començament del segle xii, sota l'emperador Aleix I Comnè. De la seva vida no se'n sap quasi res.
Era patriarca de Nicea i va viure també a Constantinoble, on hauria escrit l'obra que es titula Ethica Nicotmachea, un comentari a l'Ètica a Nicòmac d'Aristòtil. Alguns investigadors consideren que aquesta obra només la va escriure en part, i que hi haurien intervingut altres autors, com ara Aspasi i Miquel d'Efes, perquè s'observen contradiccions en la interpretació. Probablement Eustraci només va ser el comentarista del sisè llibre, molt superior en les anàlisis a tots els altres.
També va escriure un comentari sobre el segon llibre de l'Analytica, una de les parts de l'Òrganon.

## Referències

* ↑ Eustratius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 122-123
# Xanca menuda de mitjalluna

La xanca menuda de mitjalluna (Grallaricula lineifrons) és una espècie d'ocell de la família dels gral·làrids (Grallariidae).

## Hàbitat i distribució

Habita el sotabosc de la selva pluvial dels Andes, del sud-oest de Colòmbia i nord-est de l'Equador.

## Referències

* ↑ «Xanca menuda de mitjalluna». Cercaterm. TERMCAT, Centre de Terminologia. Rev. 10/06/2021(català)
# Centerville (Texas)

Centerville és una ciutat al Comtat de Leon a l'estat de Texas. Segons el cens del 2000 tenia 903 habitants.

## Demografia

Segons el cens del 2000, Centerville tenia 903 habitants, 388 habitatges, i 230 famílies. La densitat de població era de 240,4 habitants per km².
Dels 388 habitatges en un 25,3% hi vivien nens de menys de 18 anys, en un 46,4% hi vivien parelles casades, en un 10,3% dones solteres, i en un 40,5% no eren unitats familiars. En el 38,1% dels habitatges hi vivien persones soles el 22,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,1% tenia menys de 18 anys, un 6,3% entre 18 i 24, un 22,6% entre 25 i 44, un 25% de 45 a 60 i un 23,9% 65 anys o més.
L'edat mediana era de 44 anys. Per cada 100 dones de 18 o més anys hi havia 77,5 homes.
La renda mediana per habitatge era de 25.677 $ i la renda mediana per família de 35.278 $. Els homes tenien una renda mediana de 38.125 $ mentre que les dones 19.167 $. La renda per capita de la població era de 15.469 $. Aproximadament el 14,9% de les famílies i el 19,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Proasellus collignoni

Proasellus collignoni és una espècie de crustaci isòpode pertanyent a la família dels asèl·lids.

## Hàbitat

Viu a l'aigua dolça.

## Distribució geogràfica

Es troba a l'Àfrica del Nord: Algèria.

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Magniez, G. i Henry, J.-P., 2001. Explorations Biologiques et Speleologiques Neerlandaises en Algerie 8: Crustacea, Isopoda, Aselloidea; Description de cinq Proasellus stygobies. Mémoires de Biospéologie 28: 191-199.
* 1 2 Catalogue of Life (anglès)
* ↑ uBio (anglès)
* 1 2 World Marine, Freshwater and Terrestrial Isopod Crustaceans Database (anglès)
* ↑ World Register of Marine Species (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
# Strugui Kràsnie

Strugui Kràsnie (en rus: Струги Красные) és un poble (un possiólok) de l'óblast de Pskov, a Rússia, segons el cens del 2021 tenia 4.871 habitants. És el centre administratiu del districte (raion) homònim.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Alfa llatina

L'alfa llatina, és una lletra de l'Alfabet llatí, basada en la a minúscula (a), o en l'alfa grega minúscula (α). Tot i que normalment la lletra admet variacions, s'ha de procurar de saber-les distingir de la on ɑ on les dues es fan servir.
A l'alfabet fonètic internacional, la ɑ representa una vocal posterior no arrodonida, mentre que la a representa una vocal oberta anterior no arrodonida.

## Codificació

La minúscula estava present en l'Unicode 1.0, com a U+0251 «a llatina minúscula». A la versió 1.1.5, el seu nom es va canviar a «lletra alfa llatina minúscula». La majúscula és present en l'Unicode 5.1 com U+2C6D.
# Football Club Koper

El Football Club Koper és un club de futbol d'Eslovènia de la ciutat de Koper. Va ser fundat el 1955 i juga a la Lliga eslovena de futbol.

## Evolució del nom

* 1955: NK Koper, fusió dels clubs Aurora Koper i Meduza Koper
* 1990: Reanomenat FC Koper Capodistria
* 2002: Reanomenat FC Koper
* 2003: Reanomenat FC Anet Koper
* 2008: Reanomenat FC Luka Koper

## Uniforme

* Uniforme titular: Samarreta groga, pantaló groc, mitges grogues.
* Uniforme alternatiu: Samarreta vermella, pantaló blanc, mitges blanques.

## Estadi

Estadi SRC Bonifika. Compta amb una capacitat de 4.500 espectadors.

## Enllaços externs

* Web Oficial
* web no oficial Arxivat 2008-03-30 a Wayback Machine.
* Fitxa del Club Arxivat 2009-07-04 a Wayback Machine.
* Lloc web Kepro Arxivat 2012-02-29 a Wayback Machine.
* Pàgina oficial de la lliga d'Eslovènia
# Eujet

Eujet fou una companyia aèria de baix cost amb seu a l'Aeroport de Shannon, a Irlanda. Va fer fallida el 2005, amb un deute de 40 milions d'euros. Aquesta empresa, que comptava amb sis avions, havia realitzat vols des de Girona a Kent (aeroport situat al sud-est de Londres), entre altres destinacions.
L'aerolínia es va establir el 2003 i va començar a operar el maig de 2003. Va ser creada per l'antic cap de Trans Aer, PJ McGoldrick, que es va associar amb Debis AirFinance. L'any 2004, l'empresa va passar als serveis programats. L'operador aeroportuari PlaneStation va completar la seva presa de control d'EUjet el gener de 2005 amb l'adquisició del 70% restant de les accions. Havia comprat el primer 30% el maig de 2004. El 26 de juliol de 2005, la companyia aèria va deixar d'operar. La companyia rival EasyJet va oferir vols de 25 euros als clients d'EUJet que van patir l'aturada abrupta del servei de la companyia perquè poguessin tornar a casa seva.

## Referències

* ↑ Done, Kevin. «Planestation collapse leaves EUjet stranded». Financial Times.
* ↑ BBC News
* ↑ «Sligo Weekended». Arxivat de l'original el 2005-11-11. [Consulta: 2 agost 2005].
* ↑ Sunday Business Post
# Xanca menuda front-rogenca

La xanca menuda front-rogenca (Grallaricula ochraceifrons) és una espècie d'ocell de la família dels gral·làrids (Grallariidae).

## Hàbitat i distribució

Habita el sotabosc de la selva pluvial dels Andes del nord del Perú.

## Referències

* ↑ «Xanca menuda front-rogenca». Cercaterm. TERMCAT, Centre de Terminologia. Rev. 10/06/2021(català)
# Puifel

Puifel o Puigfell és un llogaret, actualment deshabitat, que pertany al municipi d'Areny de Noguera, a la Ribagorça (Aragó).
Està situat al sud del terme municipal, per sobre de la confluència del barranc de Colls amb la Noguera Ribagorçana, damunt la serra de Sant Marc.
La seva ermita de Sant Esteve és del segle xvii.

## Referències

* ↑ «Puifel». Gran Enciclopèdia Catalana. Barcelona: Grup Enciclopèdia Catalana.
* ↑ «Puigfel». despobladosenhuesca.com. [Consulta: 24 agost 2019].
# Sorribes (desambiguació)

«Sorribes» té aquests significats:
# Francisco Javier Riera Galbis

Francisco Javier Riera Galbis (Novelda, 1818 - Mutxamel, 1877) fou un terratinent, militar i polític valencià de la primera meitat del segle xix.
Ingressà a l'exèrcit i arribà al grau de coronel de cavalleria. Després es va establir a Alacant, on fou administrador de la Fàbrica de Tabac d'Alacant. Alhora fou membre del Partit Progressista i participà en la vicalvarada, mercè la qual fou tinent d'alcalde i després alcalde d'Alacant entre 1854 i 1855. Durant el seu mandat hagué d'enfrontar-se a una epidèmia de còlera. Després va tornar a administrar la Fàbrica d'Alacant, però tornaria a ser regidor d'Alacant durant el Sexenni Democràtic. En 1870 fou membre de la Junta Provincial de Primer Ensenyament. Va morir el 1877.

## Referències

* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.471. ISBN 9788495484802.
# Esparragosa de Lares

Esparragosa de Lares és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# RPC

«RPC» té aquests significats:
* Sigles de la Regió Policial Central
* Sigles en anglès que volen dir Remote Procedure Call ("Crida a procediment remot")
* Sigles de República Popular de la Xina en algunes llengües romàniques
# Subterra

Una subterra és un planeta "substancialment menys massiu" que la Terra i Venus. Al sistema solar, aquesta categoria inclou Mercuri i Mart. Els exoplanetes subterrestres són dels tipus més difícils de detectar perquè les seves petites mides i masses produeixen el senyal més feble. Tot i la dificultat, un dels primers exoplanetes trobats va ser una subterra al voltant del púlsar de mil·lisegons PSR B1257+12. El més petit conegut és WD 1145 017 b amb una mida de 0,15 radis terrestres, o una mica més petit que Plutó. No obstant això, WD 1145 017 b és un planeta nan ja que orbita dins d'un núvol de pols i gas.
El telescopi espacial Kepler va permetre descobrir-ne d'altres. El 10 de gener de 2012, Kepler va descobrir les tres primeres subterres al voltant d’una estrella normal, Kepler-42. El juny de 2014, Kepler tenia 45 planetes confirmats que són més petits que la Terra, amb 17 d’ells inferiors a 0,8 radis terrestres. A més, hi ha més de 310 candidats a planeta amb un radi estimat de menys d'un radi terrestre, amb 135 d’ells inferiors a 0,8 radis terrestres. Alguns planetes del sistema TRAPPIST-1 també són subterres.
Les subterres solen mancar d’atmosferes substancials a causa de la seva baixa gravetat i els seus camps magnètics febles, cosa que permet que la radiació estel·lar desgaste les seues atmosferes. A causa de les seves mides reduïdes, i tret que hi haja forces de marea significatives quan orbiten prop de l'estrella pare, les subterres també tenen períodes curts d'activitat geològica.

## Referències

* 1 2 3 Sinukoff, E.; Fulton, B.; Scuderi, L.; Gaidos, E. «Below One Earth Mass: The Detection, Formation, and Properties of Subterrestrial Worlds». Space Science Reviews, vol. 180, 28-08-2013, pàg. 71–99. arXiv: 1308.6308. Bibcode: 2013SSRv..180...71S. DOI: 10.1007/s11214-013-0019-1.
* 1 2 NASA Exoplanet Archive
* ↑ Rappaport, S.; Gary, B. L.; Kaye, T.; Vanderburg, A.; Croll, B.; Benni, P.; Foote, J. «Drifting asteroid fragments around WD 1145+017». Monthly Notices of the Royal Astronomical Society, vol. 458, 4, 01-06-2016, pàg. 3904–3917. arXiv: 1602.00740. DOI: 10.1093/mnras/stw612.
# Anas al-Liby

Nazih Abdul Hamed Nabih al-Ruqai'i, conegut amb l'àlies Abu Anas al-Liby (àrab: أبو أنس الليبي, Abū Anas al-Lībī) (Trípoli, 30 de març de 1964 o 14 de maig de 1964 − Nova York, 2 de gener de 2015), va ser un libi acusat als Estats Units per la seva participació en els atemptats contra les ambaixades dels Estats Units del 1998. Va treballar com a especialista en informàtica per a al-Qaeda.
Els seus àlies en l'acusació són Nazih al Raghie i Anas al Sebai. En els cartells de més buscat de l'FBI i el Departament d'Estat dels Estats Units, constava una altra variant del seu nom que es transcriu Nazih Abdul Hamed Al-Raghie.
La condemna formal acusava al-Liby de vigilància en els possibles objectius britànics, francesos, israelians i a Nairobi, a més de l'ambaixada dels Estats Units en aquesta ciutat, com a part d'una conspiració d'al-Qaeda i la Jihad Islàmica Egípcia.
Va ser capturat per un grup de forces especials Delta estatunidenques a Trípoli (Líbia) el 6 d'octubre de 2013, quan tornava a la seva casa després de les pregàries del matí.
Va morir de complicacions d'una hepatitis C adquirida en captivitat, en un hospital de Nova York el 2 de gener de 2015.

## Referències

* ↑ «U.S. Raids in Libya and Somalia Strike Terror Targets». The New York Times.
* ↑ «US commandos raid terrorist hideouts in Libya, Somalia, capture senior al Qaeda official» (en anglès), 06-10-2013. [Consulta: 27 juny 2020].
* ↑ «Muere libio procesado por ataques contra embajadas de los EUA» (en castellà), 03-01-2015. Arxivat de l'original el 2015-01-03. [Consulta: 3 novembre 2015].
* ↑ Copy of indictment Arxivat 2012-09-06 a Wayback Machine. USA v. Usama bin Laden et al., Center for Nonproliferation Studies, Monterey Institute of International Studies
* ↑ Benjamin, Daniel; Simon, Steven. The Age of Sacred Terror (en anglès). Random House, 2002. ISBN 0-375-50859-7.
* ↑ Wanted Poster on al-Liby (English) Arxivat 2006-09-05 a Wayback Machine., Rewards for Justice
* ↑ Wanted Poster on al-Liby (Arabic) Arxivat 2012-10-16 a Wayback Machine., Rewards for Justice
* ↑ «EEUU captura al cabecilla de los atentados de Kenia y Tanzania de 1998». El País, 06-10-2013. [Consulta: 27 juny 2020].
* ↑ «Muere un sospechoso de atentados antes de su juicio» (en castellà). El Nuevo Herald, 03-01-2015. [Consulta: 27 juny 2020].
# Forces Armades de Cabinda

Les Forças Armadas de Cabinda (FAC) són el braç armat del Front d'Alliberament de l'Enclavament de Cabinda (FLEC). L'objectiu de la FAC és la independència de la província de Cabinda (república de Cabinda) de l'ocupació d'Angola. Fundada el 1969, la FAC basa la seva reclamació per la independència de Cabinda és el fet que Cabinda no és geogràficament contigua amb Angola.
Avui, l'exèrcit FLEC-FAC, format per rebels voluntaris civils, lluita per la independència de Cabinda contra el MPLA. El FAC afirma que els documents colonials portuguesos demostren que Cabinda no forma part de les fronteres administratives d'Angola.

## Referències

* ↑ Cabinda Livre. «Documentos sobre Cabinda: Themudo Barata guarda provas que explicam a situação do enclave», 20-02-2002. Arxivat de l'original el 2002-11-17. [Consulta: 15 gener 2018].

## Enllaços externs

* Fitxa de Cabinda a GlobalSecurity.org
# Eugène Chaboud

Marius Eugène Chaboud va ser un pilot de curses automobilístiques francès que va arribar a disputar curses de Fórmula 1. Branca va néixer el 12 d'abril del 1907 a Lió, França. Va morir el 28 de desembre del 1983 a Montfermeil, Seine-Saint-Denis. Va debutar a la cinquena cursa de la història de la Fórmula 1, el GP de Bèlgica disputat el 18 de juny del 1950,i que formava part del campionat del món de la temporada 1950 de F1, on va participant en un altre GP abans del final de temporada. Va sumar un únic punt pel campionat en el Gran Premi de França del 1950 però només va participar en una cursa més puntuable pel campionat de la F1.

## Resultats a la F1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | Posició | Punts |
| 1950 | Talbot-Lago | Talbot-Lago | Talbot Straight-6 | GBR | MON | 500 | SUI | BEL Ret | FRA 5* | ITA | | 20 | 1 |
| 1951 | Talbot-Lago | Talbot-Lago | Talbot Straight-6 | SUI | 500 | BEL | FRA 8 | GBR | ALE | ITA | ESP | - | 0 |
(*) Cotxe compartit.

### Resum

| Curses: | Victòries: | Pòdiums: | Poles: | Voltes ràpides: | Punts: |
| 3 | 0 | 0 | 0 | 0 | 1 |

## Referències

* ↑ The Motor. Volum 97. Temple Press, 1950, p. 677.
# Spindalis

Spindalis és un gènere d'ocells caribenys, tradicionalment adscrits a la família dels tràupids (Thraupidae), però que actualment ho és a la seva pròpia família dels espindàlids (Spindalidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 4 espècies:
* Spindalis zena - tàngara arlequinada de Cuba.
* Spindalis dominicensis - tàngara arlequinada de la Hispaniola.
* Spindalis portoricensis - tàngara arlequinada de Puerto Rico.
* Spindalis nigricephala - tàngara arlequinada de Jamaica.

## Referències

* ↑ FK Barker, KJ Burns, J Klicka, SM Lanyon et IJ Lovette. 2013. Going to extremes: Contrasting rates of diversification in a recent radiation of New World passerine birds. Systematic Biology 62: 298–320.
* ↑ FK Barker, KJ Burns, J Klicka, SM Lanyon et IJ Lovette. 2015. New insights into New World biogeography: An integrated view from the phylogeny of blackbirds, cardinals, sparrows, tanagers, warblers, and allies. Auk 132: 333–348.